Folketing
2014-02-21

Jeg tror bl.a., det må være hårdt for forholdet mellem læge og patient, hvis man bliver nødt til at træffe en beslutning om at tage kørekortet fra en ældre. Samtidig er der også spørgsmålet om prisen på det her lægetjek, som jeg har forstået på nogle seniorer varierer meget fra læge til læge. Der er sikkert flere aspekter. Dem her har jeg bare fundet ved sådan at kradse blødt i overfladen, men jeg håber selvfølgelig også, at forslagsstillerne til dette forslag vil være lydhøre over for de øvrige aspekter og kigge på dem i fællesskab med os. Jeg håber, at man føler sig imødekommet, i hvert fald i en vis grad. Jeg tror sagtens, at vi kan finde fælles fodslag omkring det her, selv om vi i dag desværre må afvise det konkrete forslag. Tak.